રાજ્યમાં થયેલા વરસાદ ને લઇને હજુ પણ આગામી ૪૮ કલાકનું એલર્ટ આપેલું હોઇ રાજ્યના તંત્રને સજાગ રહેવાના આદેશ ત્રીજા દીવસે પણ જારી રાખવામાં આવ્યા છે, રાજ્યના મુખ્યપ્રધાન વિજય રુપાણીએ આ અંગે જણાવ્યુ હતુ કે કચ્છ અને સૌરાષ્ટ્રમાં વધુ વરસાદની સ્થિતિને લઇને અત્યાર સુધીમાં રાજ્યમાં ત્રણ લોકોના મોત નિપજ્યા છે તો હજુ પણ જોડીયાના તાલુકા પ્રાથમિક શિક્ષણાધિકારી પાણીમાં વહીજવાને લઇને તેમની પણ શોધખોળ યુધ્ધના ધોરણે હાલ જારી હોવાનુ મુખ્યપ્રધાને જણાવ્યુ છે આમ સમગ્ર રાજ્યમાં હજુ પણ આગામી બે દિવસ દરમિયાન વરસાદની ભિતિ લઇને જરુરી સુચનાઓ અને આદેશો પણ જારી કરવામાં આવ્યા છે અને દેખરેખ કરાઇ રહી છે.